Ministru kabineta rīkojuma projekta

**“Par Daugavpils valstspilsētas pašvaldības nekustamā īpašuma pārņemšanu valsts īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Daugavpils valstspilsētas pašvaldības nekustamā īpašuma pārņemšanu valsts īpašumā” (turpmāk – projekts) paredz no Daugavpils valstspilsētas pašvaldības pārņemt bez atlīdzības valsts īpašumā un nodot Iekšlietu ministrijas valdījumā nekustamo īpašumu Siguldas ielā 20, Daugavpilī, kas nepieciešams jauna administratīvā centra būvniecībai Iekšlietu ministrijas padotībā esošo iestāžu un citu publisko personu iestāžu vajadzībām.  Projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants.  Informatīvais ziņojums “Par strukturālajām reformām iekšlietu nozarē” (prot. Nr.66 24.§) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinājuma valsts aģentūra ar 2021.gada 12.aprīļa vēstuli Nr.1.2.8-02/1952 “Par zemes vienību Valsts ugunsdzēsības un glābšanas dienesta depo būvniecībai” informēja Daugavpils pilsētas domi (turpmāk – dome) par plānoto ieceri būvēt jaunu tipveida ugunsdzēsības depo un projekta realizēšanai lūdza domi pieņemt lēmumu par nekustamā īpašuma Siguldas ielas rajonā (kadastra numurs 0500 006 0616) nodošanu bez atlīdzības Iekšlietu ministrijas īpašumā jauna administratīvā kompleksa būvniecībai.  2021. gada 13. maijā pieņemts domes lēmums Nr.279 (protokols Nr.19, 27.§) “Par nekustamā īpašuma, kadastra Nr.0500 006 0616, nodošanu bez atlīdzības valsts īpašumā”.  Rīkojuma projekts paredz pārņemt bez atlīdzības valsts īpašumā Daugavpils valstspilsētas pašvaldības īpašumā esošo nekustamo īpašumu (nekustamā īpašuma kadastra Nr.0500 006 0616) – zemes vienību 1,235 ha platībā (zemes vienības kadastra apzīmējums 0500 006 0616) – Siguldas ielā 20, Daugavpilī (turpmāk – nekustamais īpašums).  Nekustamais īpašums ierakstīts zemesgrāmatā Daugavpils pilsētas zemesgrāmatas nodalījumā Nr.100000611287 uz Daugavpils pilsētas pašvaldības vārda.  Saskaņā ar Nekustamā īpašuma valsts kadastra informācijas sistēmā pieejamajiem datiem nekustamā īpašuma kadastrālā vērtība uz 2021.gada 1.janvāri ir 32500 *euro*, nekustamā īpašuma lietošanas mērķis 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve, kā arī noteikti šādi apgrūtinājumi:   * pierobeža – 1,235 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0456 ha; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0372 ha; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0217 ha; * ekspluatācijas aizsargjoslas teritorija gar pašteces kanalizācijas vadu – 0,0187 ha; * ekspluatācijas aizsargjoslas teritorija gar pašteces kanalizācijas vadu – 0,0038 ha; * ekspluatācijas aizsargjoslas teritorija gar pašteces kanalizācijas vadu – 0,1008 ha; * ekspluatācijas aizsargjoslas teritorija gar elektrisko tīklu kabeļu līniju – 0,0237 ha; * ekspluatācijas aizsargjoslas teritorija gar elektrisko tīklu kabeļu līniju – 0,0064 ha; * ekspluatācijas aizsargjoslas teritorija gar elektrisko tīklu kabeļu līniju – 0,0455 ha; * ekspluatācijas aizsargjoslas teritorija ap elektrisko tīklu sadales iekārtu – 0,0005 ha; * ekspluatācijas aizsargjoslas teritorija ap elektrisko tīklu sadales iekārtu – 0,0002 ha; * ekspluatācijas aizsargjoslas teritorija ap elektrisko tīklu sadales iekārtu – 0,0003 ha; * ekspluatācijas aizsargjoslas teritorija ap elektrisko tīklu transformatoru apakšstaciju – 0,0008 ha; * ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem – 0,0296 ha; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0052 ha.   Projektētājs AS “UPB” izstrādājis tipveida Valsts ugunsdzēsības un glābšanas dienesta (turpmāk – VUGD) depo ēku projektu, kas būs par pamatu, lai uz projekta bāzes depo ēkas pēc nepieciešamības varētu tikt pielāgotas un izmantotas kā vienots iestāžu administratīvais centrs, papildinot projektu ar iekšlietu resorā esošo iestāžu (Valsts policijas, Valsts robežsardzes, Pilsonības un migrācijas lietu pārvaldes, utt.) un citu iestāžu (Neatliekamās medicīniskās palīdzības dienesta, pašvaldības policijas, utt.) funkcijām nepieciešamajām telpām. Sākotnēji tika plānots būvēt A kategorijas ugunsdzēsēju depo ar papildu telpām iekšlietu resora iestādēm (Informācijas centram, Veselības un sporta centram, Pilsonības un migrācijas lietu pārvaldei), kā arī Neatliekamās medicīniskās palīdzības dienestam (kopā ~2071 m²), Iekšlietu ministrijas valdījumā esošajā zemesgabalā 18.novembra ielā 83, Daugavpilī, kur patreiz atrodas VUGD Latgales reģiona brigādes Daugavpils 3.daļa. Izvērtējot visu iestāžu prasības atbilstoši normatīvajos aktos noteiktajam, tika secināts, ka minētajā zemesgabalā šo kompleksu izvietot nevar. Tāpēc tika pieņemts lēmums lūgt domi administratīvā centra būvniecībai piešķirt kādu no Daugavpils pilsētas pašvaldības administratīvajā teritorijā esošajām brīvajām zemes vienībām.  Nekustamā īpašuma pārvaldīšanu un apsaimniekošanu nodrošinās Nodrošinājuma valsts aģentūra piešķirto valsts budžeta līdzekļu ietvaros.  Rīkojuma projekts paredz Iekšlietu ministrijai pienākumu:   1. nekustamo īpašumu bez atlīdzības nodot Daugavpils valstspilsētas pašvaldībai, ja tas vairs netiek izmantots minētās funkcijas īstenošanai; 2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrijas padotības iestādes nodrošina rīkojumā minētās funkcijas īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.   Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra un Daugavpils pilsētas dome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 | 0 | 488 | 0 | 488 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 | 0 | 488 | 0 | 488 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 | 0 | 488 | 0 | 488 | 0 | 0 |
| 2.1. valsts pamatbudžets | 14 | 0 | 488 | 0 | 488 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likuma “Par valsts budžetu 2021.gadam” 40.02.00 apakšprogrammā “Nekustamais īpašums un centralizētais iepirkums” plānoti izdevumi jaunā nekustamā īpašuma tiesību nostiprināšanai zemesgrāmatā 14 *euro* apmērā. 2022.gadā un turpmāk izdevumi plānoti nekustamā īpašuma nodokļa samaksai, provizoriski, 488 *euro* apmērā ik gadu. Izdevumi nekustamā īpašuma uzturēšanai tiks segti Iekšlietu ministrijas budžeta programmas 40.02.00 “Nekustamais īpašums un centralizētais iepirkums” ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra un Daugavpils pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iekšlietu ministre Marija Golubeva

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv